Zápis č.1/2015
zo zasadnutia komisie pre šport, kultúru a vzdelávanie, konaného dňa 4.3.2015
Prítomní:       Ján Pekarovič, Roman Áč, Ondrej Matovič, Jarmila Holovičová  
                       starostka obce – Božena Krajčovičová, Ing. Michalcová, Remenárová
Neprítomní:   Ing. Juraj Michalica

Program:       1. Privítanie nového predsedu a členov kultúrnej komisie
                       2. Diskusia a návrhy ku kultúrnym akciám 
                       3. Záver

K bodu 1: V komisii sme privítali nového predsedu a nových členov kultúrnej komisie, ktorí boli zvolení na obecnom zastupiteľstve dňa 9.2.2015 na volebné obdobie 2014-2018 v zložení:
                   Predseda: Ján Pekarovič
                   Členovia: Roman Áč, Ondrej Matovič, Jarmila Holovičová a Ing. Juraj Michalica.

K bodu 2:  Pracovníčky kultúrneho oddelenia oboznámili komisiu s kultúrnym kalendárom na rok 2015, s pripravovanými akciami, stretnutiami a podujatiami na celý kalendárny rok 2015.  Akcie väčšieho rozsahu (Festival „V Bohunicách pri kaštieli, Gulášová pohoda) sa na zasadnutí rozoberali na komisii podrobnejšie a tu sa dal aj priestor k vyjadreniu jednotlivých členov komisie.  Prínosom boli skúsenosti a poznatky pána Romana Áča, ktorý ponúkol aktívnu pomoc pri zabezpečovaní techniky pri festivale. Na tomto zasadnutí padli zo strany členov aj návrhy na zmeny v jednotlivých kultúrnych akciách. 
Starostka navrhla tiež veľmi dobré riešenie ohľadom Michalského jarmoku a Gulášovej pohody – presun predajných stánkov a remeselníkov na akciu „Gulášová pohoda“. Zmeny budú aj ohľadne denného letného tábora, nedeľných popoludní počas leta a silvestrovského ohňostroja. 
Pán Pekarovič navrhol efektívnejšie využívanie amfiteátra – napr. sand drawing – kreslenie farebným pieskom, alebo premietanie s využitím 3D projekcie. V rámci rozpravy padol aj návrh zo strany starostky na jesenné premietanie filmov v amfiteátri. 
Pán Áč navrhol zakúpenie aparátu na ozvučenie menších akcií.
Starostka komisii predostrela plány na využitie jedálenskej časti v lokalite bývalých kasární  na vytvorenie spoločensky – kultúrneho komplexu.  
Na záver padol jednohlasný návrh na častejšie zasadania komisie, za účelom zefektívnenia a aktívnejšieho zapojenia členov do kultúrneho diania obce. Orientačný termín stretnutia bude koncom mája, alebo začiatkom júna 2015.

 Zapísala: Ing. Michalcová Zdenka

                                                                                                               Ján Pekarovič
                                                                                                                        predseda komisie